
			Către,
			        BIROUL PERMANENT AL
			       CAMEREI DEPUTAŢILOR

			
              Vă înaintăm, alăturat, raportul asupra proiectului de Lege pentru instituirea anului 2026 ca Anul Grigore Constantin Moisil, trimis spre dezbatere în fond, Comisiei pentru administrație publică și amenajarea teritoriului cu adresa nr. PLx.127/2026 din 2 martie 2026.



VICEPREȘEDINTE
Virgil Alin CHIRILĂ

  RAPORT 
asupra proiectului de Lege pentru instituirea anului 2026 ca Anul Grigore Constantin Moisil

            În conformitate cu prevederile art.95 din Regulamentul Camerei Deputaților, republicat, cu modificările ulterioare, Comisia pentru administrație publică și amenajarea teritoriului a fost sesizată spre dezbatere în fond cu proiectul de Lege pentru instituirea anului 2026 ca Anul Grigore Constantin Moisil, trimis cu adresa nr. PLx.127/2026 din 2 martie 2026.
	Camera Deputaților este Cameră decizională, potrivit prevederilor art.75 din Constituția României, republicată, și ale art.92 alin.(9) din Regulamentul Camerei Deputaților, republicat, cu modificările ulterioare. 
           Senatul, în calitate de primă Cameră sesizată, a adoptat proiectul de lege în ședința din 25 februarie 2026, cu respectarea prevederilor articolului 76 alineatul (2) din Constituția României, republicată.
	Consiliul Legislativ a avizat favorabil proiectul de lege, conform avizului nr.1052 din 16 decembrie 2025.
	Consiliul Economic și Social a avizat nefavorabil proiectul de lege, conform avizului nr. 7739 din 17 decembrie 2025.
	Comisia știință și tehnologie a avizat favorabil proiectul de lege, conform avizului nr. 7c-23/31 din 10 martie 2026.
	Comisia pentru învățământ a avizat favorabil proiectul de lege, conform avizului nr. 7c-11/94 din 10 martie 2026.
	Comisia cultură, arte și mijloace de informare în masă a avizat favorabil proiectul de lege, conform avizului nr. 7c-12/122 din 2 aprilie 2026.
	Guvernul, prin punctul de vedere transmis, apreciază că ”Parlamentul va decide cu privire la oportunitatea adoptării acestei inițiativei legislative”.
	Proiectul de lege are ca obiect de reglementare instituirea anului 2026 ca „Anul Grigore Constantin Moisil”, în semn de cinstire a memoriei şi a contribuţiilor deosebite aduse de academicianul Grigore Moisil în domeniul matematicii, informaticii şi al dezvoltării ştiinţei în România.
	În conformitate cu prevederile art. 62 și 133 din Regulamentul Camerei Deputaților, republicat, cu modificările ulterioare, membrii Comisiei pentru administrație publică și amenajarea teritoriului au examinat proiectul de lege în ședința din 2 iunie 2026, cu prezență fizică și online. 
	La ședința Comisiei pentru administrație publică și amenajarea teritoriului deputații au fost prezenți conform listei de prezență.
[bookmark: _GoBack]La dezbaterile care au avut loc a participat, în calitate de invitat, în conformitate cu prevederile art.56 și 57 din Regulamentul Camerei Deputaților, republicat, cu modificările ulterioare, doamna Irina Sanda Marin Cajal - subsecretar de stat în cadrul Ministerului Culturii.
	În urma examinării proiectului de lege și a opiniilor exprimate, membrii Comisiei au hotărât, cu majoritate de voturi, să transmită plenului Camerei Deputaților un raport de adoptare a proiectului de Lege pentru instituirea anului 2026 ca Anul Grigore Constantin Moisil, cu amendamente admise redate în anexa la prezentul raport.
     	 În raport de obiectul și conținutul său, proiectul de lege face parte din categoria legilor ordinare.


	VICEPREȘEDINTE
Virgil Alin CHIRILĂ
	         SECRETAR,
	NAGY Szabolcs 

ANEXĂ
AMENDAMENTE ADMISE
	Nr. crt.
	Text
adoptat de Senat
	Amendamente propuse
(autor amendamente)
	Motivare

	1. 
	LEGE
pentru instituirea anului 2026 ca Anul Grigore Constantin Moisil
	Nemodificat
	

	2. 
		Art.1.-	Se instituie anul 2026 ca Anul Grigore Constantin Moisil în semn de cinstire a memoriei şi a contribuțiilor deosebite aduse de academicianul Grigore Moisil în domeniul matematicii, informaticii şi al dezvoltării ştiinței în România.
	Nemodificat
	

	3. 
	Art.2.-  (1) Sărbătorirea Anului Grigore Constantin Moisil poate fi organizată de către autoritățile administrației publice centrale şi locale, de către instituțiile aflate în subordinea sau coordonarea acestora, precum şi de către societatea civilă, persoane fizice şi persoane juridice, prin organizarea şi/sau participarea la programe şi manifestări culturale, educative, cu caracter social sau ştiințific.




(2) Autoritățile administrației publice centrale și locale, precum şi instituțiile aflate în subordinea sau coordonarea acestora pot acorda sprijin logistic şi pot aloca fonduri din bugetele proprii în vederea organizării şi derulării în bune condiții a manifestărilor prevăzute la alin.(1), în limita alocațiilor bugetare aprobate.
	Art.2.- (1) Sărbătorirea Anului Grigore Constantin Moisil poate fi marcată de către autoritățile administrației publice centrale şi locale, de către instituțiile aflate în subordinea sau coordonarea acestora, precum şi de către persoane fizice şi persoane juridice, inclusiv organizații neguvernamentale, prin organizarea şi/sau participarea la programe şi manifestări culturale, educative, cu caracter social sau științific.
Autor: membrii Comisiei

(2) Nemodificat
	Conform avizului Consiliului Legislativ

